5.  ทรัพย์สินที่ใช้ในการประกอบธุรกิจ

5.1 ทรัพย์สินถาวรของบริษัทและบริษัทย่อย

-   บริษัทมีทรัพย์สินถาวรหลักที่ใช้ในการประกอบธุรกิจที่บริษัทเป็นเจ้าของกรรมสิทธิและไม่มีภาระผูกพันใดๆ
    ณ วันที่ 31 ธันวาคม 2548 มีดังนี้

+----------------------------------------------------+-----------------+
| รายการ                                             | มูลค่าทางบัญชี      |
|                                                    | (ล้านบาท)        |
+----------------------------------------------------+-----------------+
| 1.  ที่ดิน                                            | 45.51           |
|                                                    |                 |
|     1.  โฉนดเลขที่ 1707, 1708 แขวงทุ่งมหาเมฆ           | 6.78            |
|         เขตยานนาวา กรุงเทพฯ เนื้อที่ 6 ไร่ 3 งาน 49      |                 |
|         ตารางวา (ถือกรรมสิทธิ์ร่วม) เป็นที่ตั้งสำนักงานใหญ่    | 157.79          |
|                                                    |                 |
|     2.  โฉนดเลขที่ 44537, 44724, 65432 รวม 3 โฉนด    | 37.70           |
|         เนื้อที่ 463 ตารางวา ตำบลช้างคลาน               |                 |
|         อำเภอเมืองเชียงใหม่ จังหวัดเชียงใหม่              | 81.88           |
|         เป็นที่ตั้งสำนักงานสาขาเชียงใหม่                   |                 |
|                                                    | 41.29           |
| 2.  อาคารสำนักงาน                                   |                 |
|                                                    |                 |
| 3.  ยานพาหนะ                                       |                 |
|                                                    |                 |
| 4.  อุปกรณ์สำนักงานและคอมพิวเตอร์                       |                 |
|                                                    |                 |
| 5.  เครื่องตกแต่งสำนักงาน                              |                 |
+----------------------------------------------------+-----------------+

-   บริษัทย่อย บริษัทหลักทรัพย์จัดการกองทุน แอสเซท พลัส จำกัด
    มีทรัพย์สินถาวรหลักที่ใช้ในการประกอบธุรกิจที่บริษัทย่อยเป็นเจ้าของกรรมสิทธิและไม่มีภาระผูกพันใดๆ
    ณ วันที่ 31 ธันวาคม 2548 มีดังนี้

+------------------------------+-------------------+------------------+
| รายการ                       | มูลค่าตามบัญชี        | อายุการใช้งานที่เหลือ |
|                              | (ล้านบาท)          | (ปี)              |
+------------------------------+-------------------+------------------+
| 1. เครื่องใช้สำนักงาน            | 0.82              | 3.9-4.3          |
|                              |                   |                  |
| 2. เครื่องคอมพิวเตอร์            | 2.24              | 1.9-2.8          |
|                              |                   |                  |
| 3. เครื่องตกแต่งและติดตั้ง         | 10.96             | 3.10-4.90        |
|                              |                   |                  |
| 4. ยานพาหนะ                  | 1.57              | 3.90-4.50        |
+------------------------------+-------------------+------------------+

-   พื้นที่เช่า

บริษัทได้ทำสัญญาเช่าพื้นที่ / อาคาร
เพื่อใช้เป็นที่ตั้งของสำนักงานใหญ่บางส่วนและที่ตั้งของสำนักงานสาขา จำนวน 29 สำนักงานสาขา
จากกิจการที่เกี่ยวข้องกัน, นิติบุคคลอื่น และบุคคลธรรมดา
นอกจากนี้ยังได้ทำสัญญาเช่าพื้นที่เพื่อใช้เป็นที่จอดรถยนต์และที่เก็บเอกสารอีกด้วย
รายละเอียดของการเช่าและมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2548
ดังต่อไปนี้

+---------------------------+------+------------+---------------------+
| ประเภท/ผู้ให้เช่า             | จ    | ค่าเช่า,     | ระยะเวลาการเช่าที่เหลือ |
|                           | ำนวน | ค่าบริการ    |                     |
|                           |      |            |                     |
|                           | ส    | แล         |                     |
|                           | ถานที่ | ะค่าใช้จ่ายอื่น |                     |
|                           |      |            |                     |
|                           | (    | คงเหลือรวม  |                     |
|                           | แห่ง) |            |                     |
|                           |      | (ล้านบาท)   |                     |
+===========================+======+============+=====================+
| 1.  สัญญา                  | 13   | 13.85      | 1)  ต่ำว่า 1 ปี รวม 6  |
| เช่าพื้นที่เป็นสำนักงานและที่จอดรถ |      |            |     แห่ง             |
|                           | 2    | 16.00      |                     |
| (1) เช่าจากกิจการที่เกี่ยวข้องกัน |      |            | 2)  1 ปี รวม 2 แห่ง   |
|                           | 1    | 5.15       |                     |
|   1.1 ธนาคารกรุงเทพ จำกัด   |      |            | 3)  2 ปีขึ้นไป 5 แห่ง   |
|   (มหาชน)                 | 2    | 32.45      |                     |
|                           |      |            | 2 ปี 11 เดือน, 2 ปี 3  |
| -   สำนักงานสาขา 11 แห่ง    | 1    | 0.09       | เดือน                |
|                           |      |            |                     |
| -   อื่นๆ 2 แห่ง             |      |            | 2 ปี 4 เดือน          |
|                           |      |            |                     |
|   1.2 กองทุนรวมเอ็มโพเรียม   |      |            | 2 ปี 11 เดือน, 2 ปี 6  |
|                           |      |            | เดือน                |
| 1.3 บริษัทนารายณ์ร่วมพิพัฒน์     |      |            |                     |
| จำกัด                      |      |            | 1 ปี                 |
|                           |      |            |                     |
| 1.4 กองทุนรวมสาธรซิตี้ทาวเวอร์ |      |            |                     |
|                           |      |            |                     |
| 1.5 บริษัทซิตี้วิลล่า จำกัด       |      |            |                     |
+---------------------------+------+------------+---------------------+
| (2) เช่าจากนิติบุคคลอื่น        | 13   | 29.50      | 1)  ต่ำว่า 1 ปี 7 แห่ง  |
|                           |      |            |                     |
| (3) เช่าจากบุคคลธรรมดา      | 4    | 1.52       | 2)  2 ปีขึ้นไป 6 แห่ง   |
|                           |      |            |                     |
| ข. พื้นที่เช่าเก็บเอกสาร        | 1    | 0.95       | 4 เดือน – 9 เดือน 3   |
|                           |      |            | แห่ง , 3 ปี 1 แห่ง     |
|                           |      |            |                     |
|                           |      |            | 2 ปี                 |
+---------------------------+------+------------+---------------------+

  หมายเหตุ สัญญาเช่าสำนักงานสาขาทุกแห่งต่อสัญญาทุก 3 ปี ยกเว้นของสำนักงานสาขาพัทยา
  ซึ่งเช่าจากจากนิติบุคคลอื่น ต่อสัญญาทุก 2 ปี

บริษัทย่อยได้ทำสัญญาเช่าห้องชุดเพื่อเป็นที่ทำการของบริษัทย่อยจาก กองทุนรวมสาธรซิตี้ทาวเวอร์
ตั้งอยู่ที่ ชั้น 17 อาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ เขตสาทร
กรุงเทพมหานคร 10120 โดยมีระยะเวลาการเช่ากำหนด 3 ปี นับแต่วันที่ 1 เมษายน 2547
สิ้นสุดในวันที่ 31 มีนาคม 2550 มีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม
2548 จำนวน 5.60 ล้านบาท และมีภาระผูกพันตามสัญญาอนุญาตให้ใช้โปรแกรมคอมพิวเตอร์
กับกิจการหนึ่ง เป็นจำนวน 1.4 ล้านบาท

5.2 สินทรัพย์ที่ไม่มีตัวตนของบริษัทและบริษัทย่อย

ณ วันที่ 31 ธันวาคม 2548 บริษัทและบริษัทย่อยมีสินทรัพย์ที่ไม่มีตัวตนสุทธิ 14.81 ล้านบาท
ซึ่งสินทรัพย์ไม่มีตัวตนส่วนใหญ่เป็นค่าซอฟท์แวร์

ทั้งนี้ บริษัทและบริษัทย่อยมีใบอนุญาตในการประกอบธุรกิจหลักทรัพย์ประเภทต่างๆ
ซึ่งสินทรัพย์ดังกล่าวไม่ได้บันทึกมูลค่าในงบการเงินของบริษัทแต่อย่างใด โดยมีรายละเอียดดังนี้

+--------------------------------------+-------------------------------+
| ใบอนุญาต                              | เลขที่ (วันที่ออก)                 |
+======================================+===============================+
| 1. ประกอบธุรกิจหลักทรัพย์ประเภท           | เลขที่ 96/2518 ออกให้ ณ วันที่ 5    |
|                                      | กุมภาพันธ์ 2518                  |
|   - การเป็นนายหน้าซื้อขายหลักทรัพย์         |                               |
|                                      |                               |
|   - การค้าหลักทรัพย์                     |                               |
|                                      |                               |
|   - การเป็นที่ปรึกษาทางการลงทุน           |                               |
|                                      |                               |
|   -                                  |                               |
|   การเป็น                             |                               |
| ที่ปรึกษาทางการเงินและการจัดจำหน่ายหลักทรัพย์ |                               |
+--------------------------------------+-------------------------------+
| 2.                                   | เลขที่ 0026/2548 ออกให้ ณ วันที่ 16 |
| ประกอบธุร                             | กันยายน 2548                   |
| กิจหลักทรัพย์ประเภทกิจการยืมและให้ยืมหลักทรัพย์ |                               |
+--------------------------------------+-------------------------------+
| 3. ประกอบธุรกิจสัญญาซื้อขายล่วงหน้า         | เลขที่ 0022/2548 ออกให้ ณ วันที่ 9  |
|                                      | สิงหาคม 2548                   |
+--------------------------------------+-------------------------------+
| 4. ประกอบธุรกิจหลักทรัพย์จัดการกองทุน       | เลขที่ 0009/2547 ออกให้ ณ วันที่ 18 |
|                                      | สิงหาคม 2547                   |
|   - การจัดการกองทุนส่วนบุคคล             |                               |
|                                      | เลขที่ 0003/2547 ออกให้ ณ วันที่ 30 |
|   - การจัดการกองทุนรวม                 | มีนาคม 2547                    |
+--------------------------------------+-------------------------------+

5.3 เงินให้กู้ยืมเพื่อซื้อหลักทรัพย์ในระบบเครดิตบาลานซ์

  ก. นโยบายการให้กู้ยืมเพื่อซื้อหลักทรัพย์

บริษัทมีเป้าหมายให้จำนวนเงินให้กู้ยืมเพื่อซื้อหลักทรัพย์กับลูกค้าอยู่ในระดับที่สำนักงาน
ก.ล.ต.กำหนด ซึ่งตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สธ.
42/2540 กำหนดให้
บริษัทหลักทรัพย์ห้ามมียอดหนี้คงค้างของลูกค้ารายใดรายหนึ่งเนื่องจากการให้กู้ยืมเงินเพื่อซื้อหลักทรัพย์และการให้ยืมหลักทรัพย์เพื่อขายชอร์ตเมื่อสิ้นวันหนึ่ง
ๆ เกินกว่าร้อยละ 25 ของเงินกองทุนของบริษัทหลักทรัพย์
และห้ามมิให้บริษัทหลักทรัพย์มียอดเงินให้กู้ยืมเพื่อซื้อหลักทรัพย์แก่ลูกค้าทุกราย
รวมกันภายหลังหักค่าเผื่อหนี้สงสัยจะสูญแล้ว เมื่อสิ้นวันหนึ่ง ๆ เกินกว่า 5
เท่าของเงินกองทุนของบริษัทหลักทรัพย์ ทั้งนี้บริษัทได้ดำรงสัดส่วนดังกล่าวตามที่สำนักงาน ก.ล.ต.
กำหนด นอกจากนี้หลักทรัพย์ที่อนุญาตให้ลูกค้าซื้อ
บริษัทจะควบคุมไม่ให้เกิดการกระจุกตัวในหลักทรัพย์ใดหลักทรัพย์หนึ่ง (ตามข้อกำหนด
ในขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ข้อ 6)

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

  1. บริษัทมีขั้นตอนในการพิจารณารับลูกค้า โดยกำหนดให้มีข้อมูลของลูกค้าอย่างเพียงพอ
  เพื่อวิเคราะห์ความเหมาะสมในการเปิดบัญชี และความสามารถเพียงพอในการชำระหนี้

  2. เจ้าหน้าที่การตลาดจะแจ้งให้ลูกค้าเข้าใจและรับทราบความเสี่ยงต่างๆ
  จากการกู้ยืมเงินเพื่อซื้อหลักทรัพย์ ความเสี่ยงจากการวางเงิน รวมทั้งกฎระเบียบต่างๆ
  ที่เกี่ยวข้อง โดยลูกค้าลงนามในชุดเอกสารเพื่อเปิดบัญชีตามที่บริษัทกำหนด ประกอบด้วย
  คำขอเป็นลูกค้าเพื่อเปิดบัญชีซื้อขายหลักทรัพย์ สัญญาแต่งตั้งตัวแทนนายหน้าซื้อขายหลักทรัพย์
  สัญญากู้ยืมเงินเพื่อซื้อหลักทรัพย์ บันทึกข้อตกลงเกี่ยวกับการดูแลรักษาทรัพย์สินลูกค้า
  โดยมีหลักฐานประกอบได้แก่ สำเนาบัตรประจำตัวประชาชน สำเนาทะเบียนบ้าน
  และหลักฐานแสดงการมีฐานะ

  3. การพิจารณาเปิดบัญชีและการอนุมัติวงเงินให้กู้ยืมเพื่อซื้อหลักทรัพย์
  ทั้งลูกค้าสำนักงานใหญ่และสำนักงานสาขา
  ผู้มีอำนาจอนุมัติเป็นไปตามที่บริษัทกำหนดเช่นเดียวกับบัญชีเงินสด

  4.
  ลูกค้าต้องวางเงินหรือหลักทรัพย์จดทะเบียนตามรายชื่อหลักทรัพย์ที่บริษัทอนุญาตให้ซื้อเป็นประกันในครั้งแรกเพื่อกำหนดอำนาจซื้อ

  5. บริษัทมีระบบการควบคุม โดยลูกค้าไม่สามารถซื้อเกินกว่าอำนาจซื้อที่คำนวณได้ ณ
  ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

  6. บริษัทมีการกำหนดรายชื่อหลักทรัพย์ที่อนุญาตให้ซื้อ โดยพิจารณาหลักทรัพย์ที่มีผลประกอบการดี
  และมีสภาพคล่องในการซื้อขาย โดยมีการกำหนดอัตรามาร์จิ้นเริ่มต้นของแต่ละหลักทรัพย์
  และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
  บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
  ที่ทำการบริษัท และที่ทำการสำนักงานสาขา
  โดยอัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
  ก.ล.ต. หรือตลาดหลักทรัพย์แห่งประเทศไทย
  ทั้งนี้บริษัทอนุญาตให้ซื้อและวางเป็นประกันเพิ่มเติมได้ไม่เกินกว่าร้อยละ 50
  ของปริมาณการซื้อขายเฉลี่ยต่อวัน โดยคำนวณจากปริมาณการซื้อขายย้อนหลัง 120
  วันทำการถัวเฉลี่ยถ่วงน้ำหนัก และจะคำนวณใหม่ทุกวันทำการ

  7. บริษัทมีการกำหนดประเภทของทรัพย์สินที่ลูกค้าสามารถวางเป็นประกันเพิ่มได้
  ซึ่งประกอบด้วยเงินสด, หลักทรัพย์จดทะเบียน
  ซึ่งจะเป็นหลักทรัพย์ตามบัญชีรายชื่อหลักทรัพย์ที่บริษัทประกาศ,
  ตั๋วสัญญาใช้เงินของบริษัทเงินทุนที่บริษัทกำหนด ซึ่งทั้งหลักทรัพย์จดทะเบียนและตั๋วสัญญาใช้เงินนี้
  ลูกค้าจะต้องจดแจ้งจำนำเป็นหลักประกันกับบริษัท

  8. อัตราดอกเบี้ยเงินกู้ และอัตราดอกเบี้ยเงินสดคงเหลือ บริษัทจะประกาศอัตราเดือนละครั้ง
  ในการเรียกเก็บดอกเบี้ยจากเงินกู้ยืมเพื่อซื้อหลักทรัพย์
  หรือชำระดอกเบี้ยให้ลูกค้าในส่วนของเงินที่คงเหลือจากการซื้อหลักทรัพย์ในแต่ละวัน
  จะคำนวณโดยนำยอดดอกเบี้ยสุทธิเข้าบัญชี หรือหักจากบัญชีลูกค้าเดือนละครั้ง

  9. เงินที่ลูกค้าวางเพื่อเป็นประกันชำระหนี้ และส่วนที่เป็นเงินสดคงเหลือ
  บริษัทจะแยกออกจากบัญชีของบริษัท เป็นบัญชีเฉพาะและระบุเป็น “บัญชีของบริษัทเพื่อลูกค้า”

  10.
  บริษัทเก็บรักษาหลักทรัพย์ของลูกค้าที่ซื้อและฝากไว้กับบริษัทโดยเปิดบัญชีฝากหลักทรัพย์กับบริษัทศูนย์รับฝากหลักทรัพย์
  (ประเทศไทย) จำกัด ส่วนหลักทรัพย์ที่ลูกค้านำมาจำนำเป็นหลักประกัน บริษัทจะ
  เก็บรักษาโดยเปิดบัญชีฝากหลักทรัพย์ของลูกค้าแต่ละบัญชี

11. บริษัทมีการจัดส่งรายงานสถานะยอดลูกหนี้/เจ้าหนี้
    และหลักประกันในบัญชีมาร์จิ้นให้ลูกค้าทราบทุกเดือน

  ข. นโยบายการระงับรับรู้รายได้

บริษัทระงับการรับรู้รายได้ตามเกณฑ์ค้างรับ สำหรับรายได้ดอกเบี้ยจากลูกหนี้ธุรกิจหลักทรัพย์
ตามข้อกำหนดของประกาศคณะกรรมการ ก.ล.ต. สำหรับลูกหนี้ที่มีลักษณะดังต่อไปนี้

  - ลูกหนี้กู้ยืมเงินเพื่อซื้อหลักทรัพย์ที่มีหลักประกันต่ำกว่ามูลหนี้

- ลูกหนี้ผ่อนชำระรายที่มีงวดการชำระเงินไม่เกินทุกสามเดือน
ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

- ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
เว้นแต่มีหลักฐานที่ชัดเจนและทำให้เชื่อได้ว่ามีความเป็นไปได้ค่อนข้างแน่นอนที่บริษัทจะได้รับชำระหนี้ทั้งหมด

  - ลูกหนี้สถาบันการเงินที่มีปัญหา

-   ลูกหนี้อื่นที่ค้างชำระดอกเบี้ยตั้งแต่สามงวดขึ้นไป

  ค. นโยบายรับหลักประกัน/ค้ำประกัน

บริษัทมีการกำหนดประเภทของทรัพย์สินที่ลูกค้าสามารถนำมาวางเป็นประกันเพิ่ม
เพื่อเป็นประกันการชำระหนี้ในบัญชีเงินให้กู้ยืมเพื่อซื้อหลักทรัพย์ระบบเครดิตบาลานซ์ ได้แก่

  1. เงินสด

  2. หลักทรัพย์จดทะเบียน ตามบัญชีรายชื่อหลักทรัพย์ที่บริษัทประกาศ
  การคำนวณมูลค่าหลักประกันจะใช้ราคาตลาด ณ ปัจจุบัน (Current Market Price)
  ซึ่งเป็นราคาที่สามารถสะท้อนถึงมูลค่าตลาดในปัจจุบัน

  3. ตั๋วสัญญาใช้เงินของบริษัทเงินทุนที่บริษัทกำหนด

  หลักประกันที่เป็นหลักทรัพย์จดทะเบียนและตั๋วสัญญาใช้เงิน
  ลูกค้าจะต้องดำเนินการจดแจ้งจำนำเป็นหลักประกันกับบริษัทด้วย

  ง. นโยบายในการควบคุมดูแลและติดตามลูกหนี้

  - การควบคุมและติดตามลูกค้าซื้อขายหลักทรัพย์ในกรณีบัญชีเงินสด

  1. ลูกค้าต้องวางทรัพย์สินเพื่อเป็นหลักประกันก่อนการซื้อขายหลักทรัพย์ ในอัตราไม่ต่ำกว่าร้อยละ
  10 ของวงเงินซื้อขายหลักทรัพย์ที่อาจซื้อได้
  โดยตลาดหลักทรัพย์ได้กำหนดวงเงินผ่อนผันให้ลูกค้าแต่ละรายเป็นจำนวนเงินไม่เกิน 1,000,000
  บาท และตั้งแต่วันที่ 1 มกราคม 2548 วงเงินผ่อนผันได้ลดลงเป็น 500,000 บาท

  2. ระบบการซื้อขาย จะคำนวณวงเงินซื้อของลูกค้าแต่ละราย เพื่อรองรับคำสั่งซื้อประจำวัน
  โดยคำนวณจากหลักประกันที่ลูกค้าได้วางกับบริษัท ซึ่งอาจจะเป็นเงินสด
  หรือหลักทรัพย์ที่ลูกค้าได้ฝากไว้กับบริษัท วงเงินซื้อที่ระบบคำนวณได้
  จะไม่เกินกว่าวงเงินที่บริษัทอนุมัติให้กับลูกค้า

  3. ในระหว่างชั่วโมงการซื้อขาย เมื่อเจ้าหน้าที่การตลาดรับคำสั่งซื้อหรือขายหลักทรัพย์จากลูกค้า
  และส่งคำสั่งเข้าสู่ระบบการซื้อขาย ระบบจะตรวจสอบวงเงิน ก่อนผ่านคำสั่งซื้อ
  และจำนวนหลักทรัพย์ที่ลูกค้าฝากไว้กับบริษัทก่อนผ่านคำสั่งขาย
  และกรณีสั่งขายโดยยังไม่มีหลักทรัพย์ในบัญชี
  เจ้าหน้าที่การตลาดก็จะต้องสอบถามลูกค้าหากเห็นสมควรเชื่อถือได้
  ก็ต้องขอให้ผู้มีอำนาจผ่านรายการให้

  4. ระบบการควบคุมจะพิมพ์รายงานขายที่ต้องรับหุ้น
  เพื่อติดตามลูกค้ารายที่ขายให้ส่งมอบหุ้นภายในกำหนด

  5. เมื่อถึงกำหนดชำระเงินค่าซื้อหลักทรัพย์ หากลูกค้าไม่ชำระ ระบบการควบคุมจะออกรายงาน
  Past Due Report เพื่อให้เจ้าหน้าที่การตลาดติดตามทวงถามลูกค้า
  หากลูกค้าชำระค่าซื้อหลักทรัพย์ด้วยเช็ค และเมื่อเช็คนั้นไม่สามารถเรียกเก็บเงินได้
  ก็จะมีรายงาน Cheque Returned ประจำวันให้เจ้าหน้าที่การตลาดติดตาม
  ทั้งสองกรณีดังกล่าวเจ้าหน้าที่การตลาดจะต้องรายงานผลการติดตามลูกค้าที่ผิดนัดชำระหรือเช็คคืนให้ผู้บังคับบัญชาระดับสูงทราบ

  6. ลูกค้ารายที่ค้างชำระหรือเช็คชำระค่าซื้อไม่สามารถเรียกเก็บเงินได้
  ระบบงานจะไม่ตอบรับการรับคำสั่งซื้อ
  จนกว่าลูกค้าจะดำเนินการชำระรายการที่ค้างชำระหรือเช็คคืนแล้ว

  7. ลูกค้าที่ผิดนัดชำระค่าซื้อหลักทรัพย์หรือมีเช็คคืน ข้อมูลจะถูกบันทึกไว้ในประวัติลูกค้าแต่ละราย
  หากเกิดขึ้นบ่อยครั้งในระยะเวลาที่กำหนด อาจถูกพิจารณาปรับเปลี่ยนวงเงินที่เหมาะสม

8.  บริษัทมีการพิจารณาทบทวนวงเงิน รวมถึงการเพิ่มวงเงินบัญชีลูกค้าอย่างสม่ำเสมอ

  - การควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ระบบเครดิตบาลานซ์

บริษัทมีการควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ดังนี้

  1.
  บริษัทกำหนดให้เจ้าหน้าที่การตลาดพิจารณารับลูกค้าที่ได้มีการพิจารณาแล้วว่ามีความสามารถเพียงพอในการชำระหนี้
  และมีความเข้าใจในกฎเกณฑ์
  วิธีปฏิบัติที่เกี่ยวข้องกับการซื้อขายหลักทรัพย์ด้วยระบบเครดิตบาลานซ์

  2.
  บริษัทกำหนดหลักเกณฑ์ในการพิจารณาหลักทรัพย์ที่อนุญาตให้ลูกค้าซื้อในระบบเครดิตบาลานซ์รวมถึงการกำหนดอัตรามาร์จิ้นเริ่มต้นของแต่ละหลักทรัพย์
  และทบทวนอย่างสม่ำเสมอ

  3. การควบคุมการรับคำสั่งซื้อขายหลักทรัพย์ของลูกค้า

-   บริษัทมีการควบคุมให้ลูกค้าวางหลักประกันไว้ในบัญชีมาร์จิ้นในจำนวนไม่ต่ำกว่าอัตรามาร์จิ้นเริ่มต้นเพื่อเป็นประกันการซื้อขายหลักทรัพย์ก่อนที่จะให้ลูกค้าซื้อหลักทรัพย์ครั้งแรก

-   บริษัทมีการควบคุมมิให้ลูกค้าสั่งซื้อหลักทรัพย์เกินกว่าอำนาจซื้อที่คำนวณได้ ณ ขณะใดขณะหนึ่ง
    และบริษัทไม่อนุญาตให้ลูกค้าสั่งขายหลักทรัพย์โดยไม่มีหลักทรัพย์นั้นฝากไว้ในบัญชีมาร์จิ้น

-   บริษัทจะอนุญาตให้ลูกค้าซื้อหลักทรัพย์ได้เฉพาะหลักทรัพย์ที่กำหนดไว้
    และควบคุมมิให้เกิดการกระจุกตัวในหลักทรัพย์ใดหลักทรัพย์หนึ่งเกินกว่าอัตราที่บริษัทกำหนด

-   ในกรณีที่ทรัพย์สินของลูกค้าลดลงจนต่ำกว่ามูลค่าหลักประกันที่ต้องดำรง
    บริษัทจะทำหนังสือแจ้งให้ลูกค้านำเงินหรือทรัพย์สินมาวางเป็นประกันเพิ่มภายใน 5 วันทำการ
    เพื่อให้ลูกค้าสามารถดำรงหลักประกันได้ครบถ้วนภายในระยะเวลาตามเกณฑ์ที่บริษัทกำหนด
    หากถึงระยะเวลาที่กำหนดแล้ว
    ทรัพย์สินของลูกค้ายังคงมีมูลค่าต่ำกว่ามูลค่าหลักประกันที่ต้องดำรง
    และลูกค้ายังไม่ดำเนินการใดๆ ภายในเวลาที่บริษัทเรียกให้นำทรัพย์สินมาวางเพิ่ม
    บริษัทอาจจะดำเนินการบังคับชำระหนี้จากทรัพย์สินที่เป็นหลักประกันในวันทำการถัดจากวันที่ครบกำหนดในจดหมายเรียกให้นำทรัพย์สินมาวางเพิ่ม
    จนทำให้ทรัพย์สินของลูกค้าสูงกว่ามูลค่าหลักประกันที่ต้องดำรง

-   บริษัทจะทำการบังคับชำระหนี้เงินกู้จากทรัพย์สินที่วางเป็นประกันในวันทำการถัดไป
    ในกรณีที่ทรัพย์สินรวมของลูกค้าลดลงเท่ากับหรือต่ำกว่ามูลค่าหลักประกันขั้นต่ำ
    จนทำให้ทรัพย์สินรวมของลูกค้าสูงกว่ามูลค่าหลักประกันขั้นต่ำ

  จ. นโยบายการตั้งสำรองค่าเผื่อหนี้สงสัยจะสูญ

บริษัทมีนโยบายในการจัดชั้นสินทรัพย์ ตามหลักเกณฑ์ข้อกำหนดของประกาศคณะกรรมการ ก.ล.ต.
โดยพิจารณาจัดชั้นลูกหนี้ธุรกิจหลักทรัพย์ไว้ดังนี้

  - ลูกหนี้จัดชั้นสงสัย เป็นลูกหนี้ที่มีมูลหนี้เฉพาะส่วนที่สูงเกินกว่าหลักประกันของลูกหนี้

  - ลูกหนี้จัดชั้นต่ำกว่ามาตรฐาน เป็นลูกหนี้ที่มีมูลหนี้ส่วนที่ไม่สูงเกินกว่าหลักประกันของลูกหนี้

  ทั้งนี้
  บริษัทพิจารณาตั้งค่าเผื่อหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้ที่จัดชั้นสงสัยทั้งจำนวน
  ณ วันที่ 31 ธันวาคม 2548 บริษัทมีสำรองค่าเผื่อหนี้สงสัยจะสูญ จำนวน 89,527,081 บาท

5.4 เงินลงทุน

1.  นโยบายการลงทุนในหลักทรัพย์ของบริษัท

ณ วันที่ 30 ธันวาคม 2548 บริษัทมีเงินลงทุนชั่วคราว 743.96 ล้านบาท หรือคิดเป็นร้อยละ
48.72% ของเงิน ลงทุนรวมของบริษัท และเงินลงทุนระยะยาว 782.86 ล้านบาท
หรือคิดเป็นร้อยละ 51.27% ของเงินลงทุนรวมของบริษัท ทั้งนี้
บริษัทไม่มีนโยบายกำหนดสัดส่วนการลงทุนในหลักทรัพย์ระยะสั้นและระยะยาวที่แน่นอน
โดยการลงทุนจะขึ้นอยู่กับความเหมาะสม ผลตอบแทนและสภาพคล่องเป็นสำคัญ

  ก. นโยบายการลงทุนในบริษัทจดทะเบียนในตลาดหลักทรัพย์

บริษัทมีนโยบายลงทุนโดยหวังผลตอบแทนในรูปของกำไรจากการซื้อขายหลักทรัพย์และเงินปันผล
ทั้งนี้บริษัทมีนโยบายที่จะเลือกลงทุนเฉพาะในหลักทรัพย์ที่มีปัจจัยพื้นฐานดี
มีแนวโน้มการเจริญเติบโตของรายได้และกำไรอย่างต่อเนื่อง มีมูลค่าต่ำกว่าปัจจัยพื้นฐาน
และมีสภาพคล่องในการซื้อขาย โดยแบ่งการลงทุนเป็น 2 รูปแบบ

1.  การลงทุนระยะยาว ระยะเวลาของการลงทุนตั้งแต่ 3 ปีขึ้นไป

2.  การลงทุนระยะสั้น-ปานกลาง ระยะเวลาการลงทุน 0 - 3 ปี

  ข. นโยบายการลงทุนในหุ้นกู้/ Hybrid Instrument

บริษัทมีนโยบายลงทุนโดยหวังผลตอบแทนในรูปของรายได้ดอกเบี้ย/กำไรจากการขายเงินลงทุน ทั้งนี้
มีนโยบายที่จะเลือกลงทุนในตราสารหนี้ของรัฐบาล รัฐวิสาหกิจหรือองค์กรของรัฐ
ตราสารหนี้ของบริษัทเอกชน (อาทิ หุ้นกู้ ตั๋วแลกเงิน ตั๋วสัญญาใช้เงิน เป็นต้น) ที่มีปัจจัยพื้นฐานดี
มีแนวโน้มการเจริญเติบโตอย่างต่อเนื่อง และได้รับ Credit Rating ในระดับ Investment
Grade จาก TRIS หรือ S&P หรือ Moody’s หรือ Fitch
หรือสถาบันจัดอันดับความน่าเชื่อถือที่สำนักงานคณะกรรมการ ก.ล.ต.ยอมรับ

  ค. นโยบายการลงทุนในบริษัทจดทะเบียนนอกตลาดหลักทรัพย์

กิจการเป้าหมาย ได้แก่ บริษัทขนาดปานกลาง
ซึ่งมีโอกาสที่เข้าซื้อขายในตลาดหลักทรัพย์ได้ในอนาคต
หรือเป็นเงินลงทุนระยะยาวที่ให้ผลตอบแทนที่ดี มีจุดเด่นในการดำเนินธุรกิจ
อยู่ในอุตสาหกรรมที่มีศักยภาพ และมีแนวโน้มการเติบโตของกำไรอย่างต่อเนื่อง
หลักเกณฑ์ในการพิจารณาเข้าลงทุนมี 2 หลักเกณฑ์ คือ

  1. หลักเกณฑ์การลงทุน กิจการที่บริษัทจะเข้าลงทุนจะต้องพิจารณาคุณสมบัติ 4 ประการคือ

1.  ผู้บริหาร/ผู้ถือหุ้น จะต้องไม่มีความด่างพร้อย
    ทีมผู้บริหารต้องมีประสบการณ์ที่เชื่อถือได้ในธุรกิจหรืออุตสาหกรรม
    ผู้ถือหุ้นหรือผู้สนับสนุนทางด้านการเงินต้องเป็นผู้ที่เชื่อถือได้และมีฐานะมั่นคง
    และจะต้องไม่มีความขัดแย้งระหว่างบริษัทหลักทรัพย์ เอเซีย พลัส จำกัด (มหาชน)
    กับผู้ถือหุ้นและผู้บริหารในบริษัทที่จะเข้าลงทุน

2.  บริษัทหรือสินค้า กิจการนั้นจะต้องมีจุดแข็งหรือความได้เปรียบในอุตสาหกรรม ความต้องการต่อ
    สินค้าต้องมีเพียงพอ และเทคโนโลยีต้องเป็นที่เชื่อถือได้

3.  แนวทางการลงทุน บริษัทมีการวางแนวทางและแผนงานการลงทุนที่ชัดเจน
    การลงทุนควรจะอยู่ในกลุ่มลูกค้าเป้าหมายหรือธุรกิจที่ให้ผลตอบแทนสูง

4.  การออกจากการลงทุน จะมีการกำหนดแนวทางการออกจากการลงทุนที่ชัดเจน เช่น
    การเข้าตลาดหลักทรัพย์
    หรือมิฉะนั้นต้องมีเงื่อนไขการขายหุ้นคืนให้กับผู้ถือหุ้นเดิมในอัตราผลตอบแทนที่เพียงพอ

  2. หลักเกณฑ์การพิจารณาความเสี่ยงของการลงทุน
  การกำหนดระดับความเสี่ยงขึ้นอยู่กับดุลยพินิจของเจ้าหน้าที่การลงทุน
  ซึ่งมีมาตรฐานการวัดความเสี่ยง ดังนี้

1.  ความเสี่ยงจากธุรกิจ (Business Risk) เช่น คุณภาพของผู้บริหาร
    ความสามารถในการแข่งขัน ความสามารถในการควบคุมต้นทุน
    สถานภาพทางการเงินและคุณภาพสินค้า

2.  ความเสี่ยงจากการวัดค่าทางตัวเลข (Valuation Risk) เช่น
    บริษัทอาจจะมีผลประกอบการที่ดีตามประมาณการ
    แต่ผลตอบแทนจากการลงทุนอาจจะไม่เป็นไปตามที่คาด เนื่องจาก P/E
    ของตลาดหรือของกลุ่มมีการปรับตัว
    ความเสี่ยงประเภทนี้ได้พิจารณารวมถึงบรรยากาศด้านการลงทุน ระยะเวลาของการลงทุน
    การขึ้นลงของดัชนีตลาดหลักทรัพย์ ความเสี่ยงของแหล่งเงินทุน
    และนโยบายการป้องกันความเสี่ยงของบริษัท ความเสี่ยงจากการเปลี่ยนแปลง ของกฎหมาย
    ภาษี และการเมือง

3.  ความเสี่ยงจากการขายหุ้น (Exit Risk) เช่น เกิดความล่าช้าในการขายหุ้น
    เนื่องจากผลการดำเนินงานไม่เป็นไปตามเป้าหมาย
    ทำให้เข้าซื้อขายในตลาดหลักทรัพย์ล่าช้ากว่ากำหนดการเป็นผลทำให้มูลค่าการลงทุนลดลง
    และต้นทุนในการถือหุ้นสูงขึ้น

5.4.2 นโยบายเกี่ยวกับการกระจุกตัวของเงินลงทุน

บริษัทได้มีนโยบายกำหนดวงเงินสูงสุดในการลงทุนแต่ละหลักทรัพย์ไม่เกิน 100 ล้านบาท
ต่อหลักทรัพย์ หรือไม่เกิน 1 ใน 4 ของมูลค่าของพอร์ตการลงทุน ยกเว้นช่วงการ Liquidate
พอร์ตการลงทุน

ทั้งนี้ การลงทุนใด ๆ ที่ไม่เป็นไปตามข้อกำหนดของนโยบายลงทุนข้างต้น
ต้องทำรายงานเพื่อขออนุมัติต่อคณะอนุกรรมการลงทุนหรือคณะกรรมการบริษัทเป็นลายลักษณ์อักษร
และเป็นกรณีไป

บริษัทมีการลงทุนในหุ้นสามัญธนาคารกรุงเทพ จำกัด (มหาชน) (“BBL”)
ซึ่งการลงทุนดังกล่าวมีการทำรายงานขออนุมัติเป็นกรณีพิเศษต่อคณะกรรมการบริษัท
โดยได้รับอนุมัติให้ลงทุนได้ไม่เกิน 6.50 ล้านหุ้น หรือไม่เกิน 500 ล้านบาท
บริษัทมีนโยบายลงทุนใน BBL เป็นการลงทุนระยะปานกลางถึงระยะยาว
เนื่องจากเป็นหุ้นที่มีพื้นฐานดี มีสภาพคล่อง และผลประกอบการดี
นโยบายการลงทุนในอนาคตบริษัทจะพิจารณาถึงผลตอบแทนเป็นสำคัญ ทั้งนี้การลงทุนใน BBL
ได้แยกวงเงินจากพอร์ตการลงทุนปกติ โดย ณ วันที่ 31 ธันวาคม 2548
บริษัทมีเงินลงทุนในหุ้นสามัญธนาคารกรุงเทพ จำกัด (มหาชน) (“BBL”)
ซึ่งเป็นผู้ถือหุ้นใหญ่ของบริษัท จำนวน 664.56 ล้านบาท คิดเป็นร้อยละ 42.53
ของเงินลงทุนของบริษัท โดยบริษัทบันทึกเป็นเงินลงทุนระยะยาว ในหลักทรัพย์เผื่อขาย
นอกจากนี้บริษัทยังได้ลงทุนในกองทุนเปิดของบลจ.แอสเซทพลัส จำนวน 5 กองทุน
เพื่อบริหารสภาพคล่องส่วนเกิน โดยการลงทุนดังกล่าวต้องขออนุมัติจากคณะอนุกรรมการการลงทุน ณ
วันที่ 31 ธันวาคม 2548 บริษัทมีเงินลงทุนในกองทุนเปิดแอสเซทพลัสทวีเงินออม 1 จำนวน 49.54
ล้านบาท คิดเป็นร้อยละ 3.24 ของเงินลงทุนรวมของบริษัท กองทุนเปิดแอสเซทพลัสทวีเงินออม 2
จำนวน 30.77 ล้านบาท คิดเป็นร้อยละ 2.02 ของเงินลงทุนรวมของบริษัท
กองทุนเปิดแอสเซทพลัสตราสารหนี้ 2 จำนวน 30.21 ล้านบาท คิดเป็นร้อยละ 1.98
ของเงินลงทุนรวมของบริษัท กองทุนเปิดแอสเซทพลัสตราสารหนี้ทวีค่า จำนวน 30.28 ล้านบาท
คิดเป็นร้อยละ 1.98 ของเงินลงทุนรวมของบริษัท กองทุนเปิดแอสเซทพลัสสร้างกำไรปันผล จำนวน
20.26 ล้านบาท คิดเป็นร้อยละ 1.33 ของเงินลงทุนรวมของบริษัท
โดยบริษัทบันทึกเงินลงทุนดังกล่าวเป็นเงินลงทุนชั่วคราว ในหลักทรัพย์เผื่อขาย

5.4.3 การบริหารสภาพคล่องส่วนเกิน

การบริหารเงินคงเหลือแต่ละวัน ส่วนการเงินของบริษัทจะเป็นผู้รับผิดชอบ
โดยบริษัทจะนำไปหาผลประโยชน์ในระยะสั้นไม่เกินหนึ่งปี ทั้งนี้จะพิจารณาถึงความเสี่ยง ผลตอบแทน
และสภาพคล่องเป็นหลัก กรณีฝากเงินกับธนาคารพาณิชย์แบบเผื่อเรียก
หนึ่งถึงสองสัปดาห์จะผ่านการอนุมัติจากคณะอนุกรรมการลงทุน 2 ท่าน
กรณีเป็นการลงทุนในหน่วยลงทุน และตราสารหนี้ระยะสั้นประเภท พันธบัตรรัฐบาล
พันธบัตรธนาคารแห่งประเทศไทย ตั๋วเงินคลัง หรือตั๋วแลกเงิน
ซึ่งมีสภาพคล่องสูงและให้ผลตอบแทนดี
โดยการลงทุนประเภทนี้จะต้องผ่านการอนุมัติจากคณะอนุกรรมการลงทุน
โดยบริษัทจะบันทึกเป็นเงินลงทุนชั่วคราวในหลักทรัพย์เผื่อขาย

5.4.4 การแบ่งประเภทของเงินลงทุน

บริษัทได้จัดประเภทเงินลงทุนออกเป็น 2 ประเภท คือ เงินลงทุนชั่วคราว และเงินลงทุนระยะยาว
ดังนี้

  1. เงินลงทุนชั่วคราว คือ เงินลงทุนที่ตั้งใจถือไว้ไม่เกิน 1 ปี โดยจะประกอบด้วย
  หลักทรัพย์เพื่อค้า และหลักทรัพย์เผื่อขาย

-   หลักทรัพย์เพื่อค้า คือ
    เงินลงทุนในตราสารหนี้หรือตราสารทุนในความต้องการของตลาดที่กิจการถือไว้
    เพื่อที่จะขายในอนาคตอันใกล้

-   หลักทรัพย์เผื่อขาย คือ
    เงินลงทุนในตราสารหนี้หรือตราสารทุนในความต้องการของตลาดซึ่งไม่ถือเป็นหลักทรัพย์เพื่อค้า
    โดยบริษัทตั้งใจถือไว้ไม่เกิน 1 ปี

  2. เงินลงทุนระยะยาว คือ เงินลงทุนในกิจการที่ตั้งใจถือไว้เกิน 1 ปี
  โดยประกอบด้วยหลักทรัพย์เผื่อขาย และเงินลงทุนทั่วไป

-   หลักทรัพย์เผื่อขาย คือ
    เงินลงทุนในตราสารหนี้หรือตราสารทุนในความต้องการของตลาดซึ่งไม่ถือเป็นหลักทรัพย์เพื่อค้า
    โดยบริษัทตั้งใจถือไว้มากกว่า 1 ปี

-   เงินลงทุนทั่วไป คือ เงินลงทุนในตราสารทุนที่ไม่อยู่ในความต้องการของตลาด

5.4.5 นโยบายการตัดขาดทุนจากเงินลงทุน (Stop Loss)

บริษัทกำหนดนโยบายตัดขาดทุนจากเงินลงทุน (Stop Loss) เมื่อ ราคาตลาดลดลงต่ำกว่าร้อยละ
20 เมื่อเปรียบเทียบกับราคาทุนของแต่ละหลักทรัพย์

นอกจากนี้ บริษัทกำหนดคุณสมบัติของหลักทรัพย์ที่ไม่สามารถลงทุนได้ ดังนี้

-   หลักทรัพย์ที่ผลการดำเนินงานขาดทุน และไม่มีแนวโน้มที่จะฟื้นตัว

-   หลักทรัพย์ที่ไม่มีจุดเด่นในธุรกิจและบริการ

-   หลักทรัพย์ที่มีสภาพคล่องต่ำกว่า 5 ล้านบาท ต่อวัน (มูลค่าการซื้อขายหลักทรัพย์ต่อวันเฉลี่ย 1
    เดือนย้อนหลัง)

ทั้งนี้ หากการลงทุนใด ๆ อยู่ในข่ายข้างต้น และต้องการลงทุนสามารถทำได้
โดยต้องมีการจัดทำรายงานเป็นลายลักษณ์อักษรเพื่อเสนอขออนุมัติการลงทุนโดยต้องได้รับอนุมัติจากคณะอนุกรรมการลงทุนอย่างน้อย
3 ท่าน

5.4.6 การขออนุมัติลงทุน

การเข้าลงทุน ต้องได้รับอนุมัติจากคณะกรรมการบริษัท หรือคณะอนุกรรมการการลงทุน (ไม่น้อยกว่า
3 คน) หรือตัดสินใจเข้าลงทุนโดยฝ่ายการลงทุน ขึ้นอยู่กับวงเงินการลงทุน
และลักษณะของหลักทรัพย์ โดยมีเกณฑ์ดังต่อไปนี้

1.  การลงทุนในตราสารทุน

  ----------------------------------------------------------------------------
                       หลักทรัพย์นอกตลาด           หลักทรัพย์จดทะเบียนในตลาดหลักทรัพย์
  -------------------- ------------------------ ------------------------------
  ฝ่ายการลงทุน           ขออนุมัติการลงทุนเป็นครั้งๆไป   ไม่เกิน 640 ล้านบาท

  คณะอนุกรรมการลงทุน     ไม่เกิน 30 ล้านบาทต่อ 1      ไม่เกิน 1,000 ล้านบาท
                       หลักทรัพย์                  

  คณะกรรมการบริษัท       เกินกว่า 30 ล้านบาทต่อ 1     เกินกว่า 1,000 ล้านบาท
                       หลักทรัพย์                  
  ----------------------------------------------------------------------------

2.  การลงทุนในตราสารหนี้

บริษัทไม่จำกัดวงเงินลงทุนในตราสารหนี้ตามข้อ 5.4.1 (ข) อย่างไรก็ตาม ในปี 2548
คณะอนุกรรมการลงทุนกำหนด Duration ของพอร์ตการลงทุนตราสารหนี้ไว้ไม่เกิน 1 ปี
เพื่อป้องกันความเสี่ยงจากอัตราดอกเบี้ยที่อยู่ในช่วงขาขึ้น
ทั้งนี้ในการลงทุนจะต้องมีการจัดทำรายงานการวิเคราะห์เพื่อประกอบการเสนอขออนุมัติลงทุนต่อคณะอนุกรรมการการ
ลงทุน และต้องได้รับอนุมัติจากคณะอนุกรรมการการลงทุนอย่างน้อย 3 ท่าน

3.  การลงทุนเพื่อบริหารสภาพคล่อง

เป็นการลงทุนในหลักทรัพย์ที่มีสภาพคล่องที่เทียบเท่าหรือใกล้เคียงกับเงินสด ได้แก่
การลงทุนในพันธบัตร ตั๋วแลกเงิน กองทุนเปิดประเภทตราสารหนี้
การลงทุนดังกล่าวบริหารและดูแลโดยกรรมการบริหารผู้ควบคุมกิจการการเงิน
ซึ่งเป็นหนึ่งในคณะอนุกรรมการการลงทุน ดังนั้น การอนุมัติเข้าลงทุนในหลักทรัพย์ประเภทนี้
ต้องได้รับการอนุมัติจากคณะอนุกรรมการการลงทุนท่านอื่นอีกอย่างน้อย 2 ท่าน

5.4.7 การติดตามและประเมินผล

การลงทุนระยะสั้นจะต้องกระทำทุกเดือน
และจะต้องครอบคลุมถึงผลการดำเนินงานที่ออกมาเปรียบเทียบกับเป้าหมายสภาพคล่องของการลงทุน
สำหรับการลงทุนระยะยาวจะต้องกระทำทุก 3 เดือน
สำหรับหลักทรัพย์ที่จดทะเบียนในตลาดหลักทรัพย์ และจะต้องกระทำทุก 6 เดือน
สำหรับหลักทรัพย์ที่อยู่นอกตลาดที่มูลค่าการลงทุนมากกว่า 5 ล้านบาท และจะต้องกระทำทุก 12
เดือน สำหรับหลักทรัพย์ที่อยู่นอกตลาดที่มูลค่าน้อยกว่า 5 ล้านบาท

5.4.8 นโยบายการตั้งสำรองค่าเผื่อการด้อยค่าของทรัพย์สิน

บริษัทพิจารณาตั้งสำรองเผื่อการด้อยค่าของทรัพย์สินประเภทเงินลงทุนทั่วไป
เมื่อมูลค่าที่คำนวณจากราคาตามบัญชีสุทธิตามงบการเงินที่ตรวจสอบล่าสุดของบริษัทดังกล่าวลดลงต่ำกว่าราคาทุน
สำหรับสินทรัพย์ถาวร บริษัทได้พิจารณาตามมาตรฐานการบัญชีฉบับที่ 36 เรื่อง
การด้อยค่าของสินทรัพย์
โดยทำการวัดมูลค่าจากการใช้หน่วยสินทรัพย์ถาวรจากการประมาณการกระแสเงินสดรับและจ่ายที่คาดว่าจะได้รับในอนาคต
เป็นเวลา 5 ปี
และทรัพย์สินรอการขายบริษัทพิจารณาเปรียบเทียบมูลค่ายุติธรรมจากผู้ประเมินราคาอิสระต่ำกว่าราคาที่บันทึกบัญชีไว้

5.4.9 มูลค่าเงินลงทุน

บริษัทมีเงินลงทุนในกิจการอื่น ณ วันที่ 31 ธันวาคม 2548 โดยสรุปดังนี้

+-----------------------------+------------+-----+-----+-----+-----+
| ชื่อบริษัท                      | ประเภทธุรกิจ | ทุน  | %   | ต   | ม   |
|                             |            |     |     | ้นทุน | ูลค่า |
|                             |            | ช   | ก   |     |     |
|                             |            | ำระ | ารถ | เ   | ก   |
|                             |            | แล้ว | ือหุ้น | งินล | ารล |
|                             |            |     |     | งทุน | งทุน |
|                             |            | (ล  |     |     |     |
|                             |            | ้านบ |     | (ล  | (ล  |
|                             |            | าท) |     | ้านบ | ้านบ |
|                             |            |     |     | าท) | าท) |
+=============================+============+=====+=====+=====+=====+
|   บริษัทย่อย                   | ให้บริการ    | 100 | 100 | 98  | 114 |
|                             | จัดการกองทุน |     |     |     | .50 |
|   - บลจ. แอสเซท พลัส จำกัด    |            |     |     |     |     |
|                             |            |     |     |     |     |
|   บริษัทร่วม                   |            |     |     |     |     |
|                             |            |     |     |     |     |
|   -ไม่มี-                     |            |     |     |     |     |
|                             |            |     |     |     |     |
|   อื่น ๆ                      |            |     |     |     |     |
+-----------------------------+------------+-----+-----+-----+-----+
|   เงินลงทุนที่มากกว่า 5%         |            |     |     |     |     |
|   ของจำน                    |            |     |     |     |     |
| วนหุ้นที่ออกจำหน่ายแล้วของกิจการนั้น |            |     |     |     |     |
+-----------------------------+------------+-----+-----+-----+-----+
|   หลักทรัพย์อื่น                 | กองทุนเปิด   | 913 | 5   | 49  | 50  |
|                             |            | .61 | .51 | .54 | .31 |
|   -                         | กองทุนเปิด   |     |     |     |     |
|   กองทุนเปิดแอสเซทพลัสทวีเงินออม |            | 273 | 11  | 30  | 30  |
|   1*                        | กองทุนเปิด   | .05 | .06 | .00 | .21 |
|                             |            |     |     |     |     |
|   -                         | กองทุนเปิด   | 255 | 11  | 30  | 30  |
|   กองทุนเปิดแอสเซทพลัสตราสารหนี้ |            | .12 | .87 | .00 | .28 |
|   2*                        |            |     |     |     |     |
|                             |            | 128 | 15  | 20  | 20  |
|   -                         |            | .06 | .64 | .00 | .03 |
|   กอง                       |            |     |     |     |     |
| ทุนเปิดแอสเซทพลัสตราสารหนี้ทวีค่า* |            |     |     |     |     |
|                             |            |     |     |     |     |
|   -                         |            |     |     |     |     |
|   กอง                       |            |     |     |     |     |
| ทุนเปิดแอสเซทพลัสสร้างกำไรปันผล* |            |     |     |     |     |
+-----------------------------+------------+-----+-----+-----+-----+
|   หลักทรัพย์นอกตลาดหลักทรัพย์     |            |     |     |     |     |
+-----------------------------+------------+-----+-----+-----+-----+
|   - บลจ. บัวหลวง จำกัด*       | บริษัทจัดก    | 10  | 1   | 1   | 1   |
|                             | ารกองทุนรวม | 0.0 | 2.5 | 2.5 | 2.5 |
+-----------------------------+------------+-----+-----+-----+-----+
|   - บริษัท                    | บริษัทร่วมทุน  | 5.0 | 10  | 0.5 | 0.5 |
|   บางกอกเอสเอ็มบีซีคอนซัลติ้ง     |            |     |     |     |     |
|   จำกัด                      |            |     |     |     |     |
+-----------------------------+------------+-----+-----+-----+-----+
|   เงินลงทุนที่น้อยกว่า 5%         | -          | -   | -   | 366 | 376 |
|   ของจำน                    |            |     |     | .79 | .65 |
| วนหุ้นที่ออกจำหน่ายแล้วของกิจการนั้น | -          | -   | -   |     |     |
|                             |            |     |     | 52  | 17  |
|   1. หลักทรัพย์จดทะเบียน-       | -          | -   | -   | .98 | .40 |
|   เพื่อค้าและเผื่อขาย            |            |     |     |     |     |
|                             |            |     |     | 655 | 874 |
|   2. หลักทรัพย์นอกตลาดหลักทรัพย์- |            |     |     | .42 | .44 |
|   เงินลงทุนทั่วไป               |            |     |     |     |     |
|                             |            |     |     |     |     |
|   3. หลักทรัพย์อื่น-             |            |     |     |     |     |
|   เพื่อค้าและเผื่อขาย            |            |     |     |     |     |
+-----------------------------+------------+-----+-----+-----+-----+
| รวม                         |            |     |     | 1,  | 1,  |
|                             |            |     |     | 315 | 526 |
|                             |            |     |     | .73 | .82 |
+-----------------------------+------------+-----+-----+-----+-----+

หมายเหตุ : * บริษัทที่มีความเกี่ยวข้องกัน

ณ วันที่ 31 ธันวาคม 2548 บริษัทมีเงินลงทุนในกิจการที่เกี่ยวข้องกันประมาณร้อยละ 48.18
ของมูลค่าเงินลงทุนของบริษัท
อย่างไรก็ตามบริษัทมีมาตรการควบคุมการลงทุนในกิจการที่เกี่ยวข้องกัน
โดยกำหนดให้การลงทุนต้องผ่านการอนุมัติของคณะกรรมการลงทุน คณะกรรมการบริหาร และ
คณะกรรมการบริษัท เป็นขั้นตอนตามอำนาจที่ได้รับมอบหมาย
รวมทั้งผู้บริหารในฐานะเป็นกรรมการร่วมกันหรือผู้ถือหุ้นที่มีส่วนได้เสียในเรื่องนั้นจะไม่ร่วมออกเสียงในการอนุมัติ
ทั้งนี้ในการลงทุนบริษัทจะคำนึงถึงผลตอบแทนและเป็นประโยชน์ต่อบริษัทเป็นสำคัญ

5.5 นโยบายการลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วมอื่นๆ ในอนาคต
บริษัทจะพิจารณาถึงโอกาสทางธุรกิจและอัตราผลตอบแทนที่ได้รับจากการลงทุนเป็นสำคัญ

5.6 การควบคุมดูแลบริษัทย่อยและบริษัทร่วม

การลงทุนในบริษัทย่อย บริษัทจะต้องมีอำนาจควบคุมหรือกำหนดนโยบายการบริหาร
ตลอดจนการส่งตัวแทนเข้าร่วมเป็นกรรมการ และเข้าร่วมประชุมในฐานะผู้ถือหุ้น
โดยผู้แทนของบริษัทมีหน้าที่ออกเสียงในที่ประชุมตามที่คณะกรรมการบริษัทได้พิจารณาเห็นชอบแล้วในเรื่องสำคัญๆที่จะต้องขอความเห็นชอบจากคณะกรรมการบริษัทก่อน
อาทิ การเพิ่มทุน / ลดทุน การกำหนดนโยบายต่างๆ ที่จะมีผลกระทบอย่างมีนัยสำคัญต่อบริษัท
เป็นต้น สำหรับการลงทุนในบริษัทร่วม บริษัทไม่มีนโยบายเข้าไปควบคุมมากนัก
ทั้งนี้การจะส่งตัวแทนเข้าร่วมเป็นกรรมการของบริษัทจะพิจารณาตามความเหมาะสม
และขึ้นกับข้อตกลงร่วมกัน

สำหรับการลงทุนในบริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
ซึ่งเป็นบริษัทย่อยนั้น ไม่มีการจัดส่งผู้แทนบริษัทเข้าร่วมเป็นกรรมการ
แต่บริษัทได้ได้กำหนดทิศทางและเป้าหมายการดำเนินธุรกิจให้ถือปฏิบัติ กรรมการผู้จัดการของ บลจ.
แอสเซท พลัส มีหน้าที่นำเสนอรายงานผลการดำเนินงานต่อคณะกรรมการบริหาร ในเรื่อง 1)
ขนาดการเพิ่มขึ้นของสินทรัพย์ 2) ผลประกอบการของกองทุนต่าง ๆ ที่จัดตั้งขึ้น และ 3)
ผลการดำเนินงานของบริษัทโดยรวม ได้แก่ รายได้ ยอดขาย ต้นทุน และกำไรสุทธิ

นอกจากนี้ คณะกรรมการตรวจสอบของบริษัทยังได้กำกับดูแลการดำเนินงานของ บลจ. แอสเซท
พลัส เป็นรายไตรมาส ว่ามีระบบการควบคุมภายในและมีการบริหารความเสี่ยงที่ดี เป็นไปตามเกณฑ์
และข้อบังคับของสำนักงานคณะกรรมการ ก.ล.ต. อีกด้วย